निकासी नहीं, मंदिर गेट तक फैला कीचड़
गंदेपानी की निकासी की समस्या से देवस्थान भी अछूते नहीं हैं। पुरानी बस्ती में बने नाले का पानी ओवरफ्लो हो जाने से गायत्री मंदिर के प्रवेश द्वार तक कीचड़ फैल गया है।
जिसके चलते श्रद्धालुओं को मजबूरन दूषित वातावरण में पूजा-अर्चना करनी पड़ती है। क्षेत्र के लोगों ने बताया कि पं. गणेशनारायण मार्ग पर बने नाले का पानी आगे नहीं बढने और नाले की सफाई नहीं होने से उससे जुड़ी नालियों का पानी कई दिनों से आम रास्ते पर बह रहा है।
इसी प्रकार केडिया गेस्ट हाऊस से लेकर सरोलिया गेस्ट हाउस तक के नाले-नालियां अवरुद्ध होने से रास्ते पर हर वक्त बहने वाले पानी से दलदल जैसी स्थिति बन गई है। रात के समय इन इलाकों में रोशनी की पर्याप्त व्यवस्था नहीं होने से राहगिरों के रपट कर गिरने की समस्या आम हो चली है। जिसके चलते वृद्ध एवं बच्चे इस गली को छोड़कर लंबा चक्कर लगाकर गंतव्य तक पहुंचने को विवश है।
समस्या समाधान की बारबार मांग करने के बावजूद सुनवाई नहीं होने से क्षेत्र के लोगों में नगरपालिका एवं स्थानीय प्रशासन के खिलाफ आक्रोश पनप रहा है। इलाके के रोहित केडिया, कमलेश मालानी, विजय कुमार मोदी, चंद्रप्रकाश जोशी सहित अन्य लोगों ने जनहित में इस समस्या का शीघ्र स्थाई समाधान ढूंढ़ने की मांग की है।
रघुनाथपुराबस स्टैंड पर पानी की किल्लत
गुढ़ागौड़जी | रघुनाथपुरागांव के मुख्य बस स्टैंड पर पिछले दो साल से पीने के पानी की किल्लत बनी हुई है। दूसरी ओर गांव में जलदाय विभाग की लाइन से 30 से भी अधिक अवैध कनेक्शन चल रहे हैं। बस स्टैंड पर पानी किल्लत की समस्या कई बार जनसुनवाई में भी उठी, लेकिन समाधान नहीं हुआ। मरम्मत के अभाव में बस स्टैंड तक जलदाय विभाग की लाइन लंबे समय से खराब है। जलदाय विभाग के कर्मचारी ने अवैध कनेक्शनों की सूची बनाकर जेईएन को भी दी, लेकिन कार्रवाई नहीं की गई। एईएन महेंद्र वर्मा ने बताया कि बहुत जल्द अवैध कनेक्शनों को बंद कर पानी की सप्लाई सही की जाएगी।
घरोंका पानी सड़क पर
बिसाऊ| नगरपालिका की ओर से नाली की व्यवस्था नहीं होने से घरों का पानी सड़क पर फैल रहा है। यह आमजन की परेशानी का सबब बन गया है। वार्ड सात के मीणों के मोहल्ले में भागूराम मीणा के घर के पास से लिंक रोड पर पालिका ने नाली नहीं बनाई। इस कारण एक दर्जन घरों का गंदा पानी सड़क पर फैल कर सड़क को नुकसान पहुंचा रहा है। पैदल चलने वाले लोगों को भी दिक्कत हो रही है।
चिड़ावा. पुरानी बस्ती स्थित गायत्री मंदिर के सामने नाले से ओवरफ्लो पानी।
बिसाऊ. नाली नहीं होने से सड़क पर फैल रहा कीचड़।
चिड़ावा. केडिया गेस्टर हाऊस के पास रास्ते पर आया नालियों का पानी।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva